U-I-36/25
Natisni
Opravilna št.:
U-I-36/25
Datum odločitve:
29. 12. 2025
ECLI:
ECLI:SI:USRS:2025:U.I.36.25
Akt:
Zakon o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 63/13, 76/23, 16/24 in 54/25) (ZOsn), 5. čl, 44. čl., in 1. al. 2. odst. 102. čl.
Izrek:
Pobuda za začetek postopka za
oceno ustavnosti 5. člena in prve alineje drugega odstavka 102. člena
Zakona o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 63/13, 76/23, 16/24 in 54/25) se zavrne.
Pobuda za začetek postopka za oceno ustavnosti 44. člena Zakona o osnovni šoli se zavrže.
Evidenčni stavek:
Ustavno sodišče pobudo za začetek postopka za oceno ustavnosti (in zakonitosti) zavrne, če od odločitve ni pričakovati rešitve pomembnega pravnega vprašanja.
Ustavno sodišče v postopku presoje ustavnosti zakona ni pristojno dajati svetovalnih mnenj (advisory opinions) o pravilni (ustavnoskladni) razlagi predpisa, preden ni izčrpana pravna pot pred organi, ki morajo predpise uporabiti v posamičnem postopku.
Geslo:
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.4.51.6 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Drugo.
Pravna podlaga:
Člen 25.3, 26.2, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Anja Šela in Branko Talić, oba Velike Lašče
Datum vloge:
4. 3. 2025
Vrsta odločitve:
sklep
Vrsta rešitve:
zavrnitev, zavrženje
Dokument:
US34300
Dokument v PDF obliki:
U-I-36-25.pdf
155 KB
Prenesite datoteko
U-I-36/25-6
29. 12. 2025
SKLEP
Ustavno sodišče je v postopku za preizkus pobude Anje Šela in Branka Talića, oba Velike Lašče, na seji 29. decembra 2025
sklenilo:
1.
Pobuda za začetek postopka za
oceno ustavnosti 5. člena in prve alineje drugega odstavka 102. člena
Zakona o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 63/13, 76/23, 16/24 in 54/25) se zavrne.
2. Pobuda za začetek postopka za oceno ustavnosti 44. člena Zakona o osnovni šoli se zavrže.
OBRAZLOŽITEV
1.
Pobudnika (starša šoloobveznih otrok) izpodbijata 5. člen Zakona o osnovni šoli (v nadaljevanju ZOsn), ki določa oblike osnovnošolskega izobraževanja.
[1]
Zatrjujeta, da je omejitev izbire zgolj na tri oblike izobraževanja v neskladju s prvim odstavkom 57. člena v zvezi s prvim odstavkom 54. člena Ustave. Posledično naj bi bil iz istih razlogov protiustaven tudi 102. člen ZOsn, ki določa globo za starše, ki otroka ne vpišejo v eno od teh treh oblik izobraževanja. Pobudnika prosita tudi za razlago 44. člena ZOsn, ker naj bi različni organi ta člen različno razlagali. Prosita za pojasnilo, ali se ta določba nanaša tudi na osebe, ki tuja spričevala pridobijo v času, ko bivajo v Republiki Sloveniji.
2. Po drugem odstavku 26. člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20, 92/21 in 22/25 – v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona oziroma oceno ustavnosti ali zakonitosti podzakonskega predpisa, sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Po oceni Ustavnega sodišča pobuda za začetek postopka za oceno ustavnosti 5. člena in prve alineje drugega odstavka 102. člena ZOsn ne odpira pomembnih ustavnopravnih vprašanj, zato jo je Ustavno sodišče zavrnilo (1. točka izreka).
[2]
3. Pobudnika prosita Ustavno sodišče tudi za razlago 44. člena ZOsn, ki določa pravila vpisa v prvi razred. Ustavno sodišče v postopku presoje ustavnosti zakona ni pristojno dajati svetovalnih mnenj (
advisory opinions
) o pravilni (ustavnoskladni) razlagi predpisa, preden ni izčrpana pravna pot pred organi, ki morajo predpise uporabiti v posamičnem postopku.
[3]
Ustavno sodišče je pobudo za začetek postopka za oceno ustavnosti 44. člena ZOsn zato zavrglo (2. točka izreka).
4. Ustavno sodišče je sprejelo ta sklep na podlagi drugega odstavka 26. člena in tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik dr. Rok Čeferin ter sodnice in sodniki dr. Matej Accetto, mag. Nina Betetto, dr. Primož Gorkič, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Neža Kogovšek Šalamon, dr. Rok Svetlič in dr. Katja Šugman Stubbs. Sklep je sprejelo soglasno.
dr. Rok Čeferin
Predsednik
[1]
Člen 5 ZOsn določa, da imajo starši pravico izbrati: 1) osnovnošolsko izobraževanje otroka v javni ali zasebni šoli, ki izvaja javnoveljavni izobraževalni program osnovne šole in je vpisana v razvid izvajalcev javnoveljavnih izobraževalnih programov pri ministrstvu, pristojnem za šolstvo, 2) osnovnošolsko izobraževanje otroka v zasebni šoli, ki je pri ministrstvu vpisana v register zasebnih vrtcev in šol, ki izvajajo mednarodne programe, ali 3) osnovnošolsko izobraževanje otroka na domu.
[2]
Ustavno sodišče je v bistvenem enake očitke v zvezi z izpodbijanima določbama že presojalo v odločbi št. U-I-32/25 z dne 11. 9. 2025 (Uradni list RS, št. 78/25), 29.–33. točka in 77. točka obrazložitve.
[3]
Primerjaj npr. s sklepi Ustavnega sodišča št. U-I-78/13 z dne 11. 4. 2013, št. U-I-209/09, U-I-210/09 z dne 19. 5. 2011, št. U-I-216/09 z dne 5. 11. 2009 in št. U-I-96/10 z dne 5. 5. 2010 (Uradni list RS, št. 40/10) ter z odločbo Ustavnega sodišča št. U-I-303/08 z dne 11. 2. 2010 (Uradni list RS, št. 14/10).
⇒